鄭龍

鄭龍係中國嘅足球員，山東青島人，司職左中場，而家效力緊廣州恆大淘寶。

佢係第一位喺世俱盃賽場上入波嘅中國大陸球員。

生平

球會
鄭龍喺1988年4月15號喺山東青島出世，細個就開始踢足球，13歲半之前一直踢前鋒，但到咗2001年底，由於佢身材比較矮，加上嗰時教練話喺前鋒冇優勢，所以夾硬擺喺左中場嚟踢。之後無耐加入咗青島中能嘅青年隊。雖然佢曾經喺2006年初未入到青島中能一隊，之後去咗上海聯城隊試訓，但同樣未俾主帥睇啱，返到青島之後重係順利入返一隊踢波。

喺2007年4月2號嘅中超聯賽對陣長春亞泰隊時射入咗個人第一個聯賽入波，重喺2008年開始，逐漸成為波隊嘅主力，直到2013年7月19號以租借形式加入廣州恆大踢波1年。2014年初以自由身加入廣州恆大隊踢波。

2015年12月13號晏晝同墨西哥美洲打嘅世俱盃比賽入面，佢喺第80分鐘入咗波，成為世俱盃賽史上第一位入波嘅中國大陸本土球員。

國家隊
鄭龍曾經喺2009年同2013年入選過中國國家隊踢波，喺2009年7月22號同科威特踢嘅友誼賽入過波。

得獎記錄

球會
廣州恆大
中國足球超級聯賽：2013、2014、2015
亞洲冠軍盃：2013、2015

ZHENG Long FIFA.com
 Zheng, Long 郑龙 National-Football-Teams.com

龍
類:青島人
類:中國足球員
類:青島中能球員
類:廣州恆大球員